Chálid ibn al-Walíd

**Chálid ibn al-Walíd** (iné mená pozri nižšie; * ?† 642, Emesa) bol arabský moslimský vojvodca v období ranej expanzie islamu, patril ku kmeňu Kurajšovcov. Významne sa zaslúžil o rozmach islamu za vlády Mohameda a jeho nástupcov Abú Bakra a Umara. Medzi jeho významné bitky patrí najmä bitka pri rieke Jarmúk, v ktorej porazil výrazne početnejšie byzantské vojsko.

## Mená
* - slovenský prepis: **Chálid ibn al-Walíd (ibn al-Mughíra) al-Machzúmí** (v iných prepisoch môže byť **ibnu 'l-** (alebo **ibn-ul-**) namiesto "ibn al-" a/alebo **Valíd** namiesto "Walíd")
* - slovenský prepis:  **Chálid ibn al-Walíd**, iné prepisy: **Chálid ibnu 'l-Walíd**, **Chálid ibn al-Valíd**
* skrátene: **Al-Walíd**, iný prepis: **Al-Valíd**
* čestné meno: arab. سيف الل  - slovenský prepis: **[[Sajf Alláh]]**, iné prepisy: **Sajfu 'lláh**, **Sajfulláh**, **Síf Alláh**  - *Boží meč*
* 

## Životopis
Ako vyznávač klasického arabského polyteizmu Chálid v roku 625 bojoval proti Mohamedovi pri Ohude (Uhude). Po tom, čo si prorok Mohamed vzal za ženu jeho tetu Meimúnu, sa niekedy v rokoch 627/629 pridal k jeho prívržencom a dopomohol mu k dobytiu Mekky (629). V tom istom roku usporiadal tiež výpravu do Mut'a, kde bol odrazený byzantským generálom Theodorom. Pri tejto príležitosti bol prvýkrát titulovaný ako meč Boží. Následne pod vlajkou nového náboženstva viedol viaceré kampane na Arabskom polostrove, pričom bol známy svojou krutosťou. Samotný prorok sa dištancoval od niektorých krutých činov, ktoré Chálid spáchal. Po Mohamedovej smrti v roku 632 pomohol novému vodcovi moslimov, kalifovi Abú Bakrovi udržať novozaloženú ríšu pohromade počas vojen ridda, pričom sa mal opätovne uchýliť aj ku konaniu neprávostí. Podľa moslimskej tradície na kalifov popud vtrhol do Iraku, kde dobyl viaceré mestá vrátane al-Híry. Niekedy v tomto období dobyl aj Dúmat al-Džandal a následne sa presunul do Sýrie.

[náhľad|Údajná Chálidova hrobka v Chálidovej mešite, [Homs (mesto v Sýrii)|Homs]]
Po tom, čo Abú Bakr v roku 634 zomrel sa novým kalifom stal Umar. Umar síce Chálida následne z vrchného velenia armád odvolal, no i napriek tomu pokračoval v bojoch v prospech islamu v Sýrii. Vybojoval viacero bitiek proti Byzancii v Sýrii a Palestíne. Dobyl Bostru a v septembri 635 sa mu podarilo dobyť Damask. Následne dobyl aj Emesu a zatlačil byzantské vojská na sever. O rok neskôr o mestá dočasne prišiel, keď čelil byzantskej protiofenzíve. Zavŕšením byzantskej kampane bola bitka pri Jarmúku. Omnoho početnejšiu armádu zloženú z byzantských vojsk a armád byzantských spojencov v bitke 20. augusta 636 porazil, čím otvoril cestu islamu do Levanty a Egypta. Zomrel chudobný v Emese v roku 642.


Mohammad adil rais-conquest of Arabia.PNG|Arabská kampaň počas vojen ridda
Mohammad adil-Khalid's conquest of Iraq.PNG|Irakská kampaň podľa moslimskej tradície
Mohammad adil-Khalid's(r.a) route to Syria.PNG|Jedna z možných trás Chálidovho prechodu z Iraku do Sýrie a Palestíny
Muslim-Byzantine troop movement (635-636).svg|Byzantská kampaň v rokoch 635636


## Referencie

## Externé odkazy
* Chálid Ibn al-Valíd na leporelo.info (po česky)

Kategória:Úmrtia v 642
Kategória:Sahábí
Kategória:Vojenské osobnosti arabského pôvodu